open-index/open-wikipedia-markdown huggingface dataset:
Яўген Емяльянавіч Цыкалаў

**Яўген Емяльянавіч Цыкалаў** (, станцыя Паўлаўская, Краснадарскі край — , Мінск) — беларускі архітэктар.

## Біяграфія 
Скончыў Харкаўскі інжынерна-будаўнічы інстытут у 1941 годзе. Удзельнік Вялікай Айчыннай вайны. Працаваў у будаўнічых арганізацыях Украіны, старшым архітэктарам ГалоўАПУ Мінгарвыканкама.

Член Саюза архітэктараў СССР з 1974 года.

## Літаратура 
* 

Катэгорыя:Архітэктары Беларусі
Катэгорыя:Архітэктары XX стагоддзя
Катэгорыя:Удзельнікі Вялікай Айчыннай вайны
Катэгорыя:Нарадзіліся ў Краснадарскім краі
Спіс дэпутатаў Глыбоцкага раённага Савета дэпутатаў 26-га склікання

Спіс дэпутатаў Глыбоцкага раённага Савета дэпутатаў 26-га склікання.

## Спасылкі 
* Спіс дэпутатаў Глыбоцкага раённага Савета дэпуттаў 26 склікання на vuchoba.org/

Глыбоцкі раён
Бітва пад Опсай

брыгады Нацыянальнай кавалерыі ВКЛ]]
**Бітва ў раёне мястэчка Опса** адбылася паміж часткай расійскіх карпусоў князя Далгарукага і татарскім палком арміі Вялікага Княства Літоўскага пад камандаваннем Міхала Кіркора.

## Перадумовы 
Расійскі корпус князя Далгарукава (9000 салдат) перасёк Даўгаву 22 мая, пры гэтым большасць войскаў і флоту перасеклі Дынабург, у той час як астатняя частка войска пад камандаваннем генерала Раўтэнфельда пераправілася праз раку ў Краслава. Затым абедзве калоны расійскага корпуса перайшлі да Браславу.

Неўзабаве пасля пераходу ў іншы бок Даўгавы генерал Раўтэнфельд паслаў на разведку ў кірунку Друі атрад данскіх казакоў, які набыў інфармацыю пра тое, што ў горадзе дыслякуецца татарскі полк капітана Рэйжэўскага. Вяртаючыся, казакі разбілі маленькі атрад з татарскага палка, які быў высланы Міхалам Кіркорам, захапіўшы пры гэтым 2 уланаў. Пасля іх вяртання Раўтэнфельд неадкладна адправіў у раён Друі 160 салдат, але Рэйжэўскі, даведаўшыся пра набліжэнне рускіх, выйшаў са сваім атрадам да Глыбокага. У гэтай сітуацыі Раўтэнфельд адмовіўся ад пераследу і працягваў ісці на Браслаў, які паў 26 мая.

## Бітва 
Маюцца два даклады з апісаннем бітвы каля Опса — адзін паводле Шымона Забелы, другі Юзафа Сулкоўскага.

### Апісанне бітвы Сымона Забелы 
Калі Раўтэнфельд захапіў Браслаў, асноўная частка корпуса Далгарукава рушыла на Опсу. У авангардзе расійскай арміі пайшлі 100 данскіх казакоў на чале з капітанам Белагародцавым. Маршуючы ў авангардзе сіл Далгарукава, Белагордцаў накіраваў атрад, колькасцю 7 чалавек на разведку, які натыкнуўся на падобны атрад разведкі татарскага палка Міхала Кіркора. Неўзабаве пачаліся баявыя дзеянні, у якіх полк Кіркора біўся з атрадам данскіх казакоў пад кіраўніцтвам палкоўніка Кірэева. Пасля некалькіх гадзін барацьбы літоўскі полк быў вымушаны адступіць. Быў узяты ў палон ротмістар Мілашэвіч, а паручнік Ахматавіч быў цяжка паранены. Шыман Забела сцвярджаў, што ў баі былі забіты некалькі дзясяткаў рускіх, акрамя таго, ён абвінавачвае ў здрадзе аднаго з яўрэяў, які даў ілжывую інфармацыю пра расійскую кавалерыю.

### Апісанне бітвы Юзафа Сулкоўскага 
Дыслякаваны ў Опсе татарскі полк Міхала Кіркора назіраў за рухам расійскіх войскаў. Генерал Раўтэнфельд, жадаючы пазбавіцца ад татарскага войска, ужо ноччу 25 мая акружыў горад. Кіркор хацеў пазбегнуць расійскага палону і таму кінуў свой полк у адчайную атаку, што дазволіла яму вырвацца з акружэння. Падчас бітвы з абодвух бакоў загінула каля 300 салдат.

## Літаратура 
* *Piotr Borawski*. Tatarzy w dawnej Rzeczypospolitej. Ludowa Spółdzielnia Wydawnicza, Warszawa 1986, ISBN 978—985-524-083-0, ст. 224—225

Катэгорыя:Бітвы вайны Расіі з Рэччу Паспалітай 1792 года
Катэгорыя:Бітвы Вялікага Княства Літоўскага
Катэгорыя:Бітвы ў Беларусі
Катэгорыя:Бітвы паводле алфавіта
Катэгорыя:Гісторыя Браслаўскага раёна
Катэгорыя:Опса (аграгарадок)
Катэгорыя:1792 год у Беларусі
Катэгорыя:Падзеі 26 мая
Катэгорыя:Май 1792 года
Валерый Рыгоравіч Чэпік

**Валерый Рыгоравіч Чэпік** (, Менск) — беларускі архітэктар.

## Біяграфія 
Скончыў Беларускі політэхнічны інстытут у 1960 годзе. Працаваў у Белдзяржпраекце, БелНДІдзіпрасельбудзе, Мінсельбудзе, у Белкамунпраекце, Белдзіправадгасе, з 1982 года — кіраўнік сектара ў Белжылпраекце.

Член Саюза архітэктараў СССР з 1962 года. Пражывае ў Мінску.

## Творчасць 
Асноўныя працы: піянерлагер «Зялёны бор» у Мінскім раёне (1967), шэраг гідратэхнічных збудаванняў, інтэр’еры і абсталяванне гасцініц у Мінску, Віцебску, Пінску (1985—1986); у аўтарскім калектыве: добраўпарадкаванне і ПДП 1-й чаргі прыбярэжнай зоны возера Нарач (1961), піянерлагер «Зубраня» (1962) і дом адпачынку (1963) на воз. Нарач, праекты рэканструкцыі гістарычных цэнтраў Гродна (1970) і Віцебска (1972).

## Узнагароды 
Узнагароджаны бронзавым медалём ВДНГ СССР (1972).

## Літаратура 
* 

Катэгорыя:Асобы
Катэгорыя:Архітэктары Беларусі
Катэгорыя:Архітэктары XX стагоддзя
Катэгорыя:Архітэктары Мінска
Катэгорыя:Архітэктары Віцебска
Катэгорыя:Архітэктары Пінска
Катэгорыя:Архітэктары Гродна
Камяніцкі валун

**Камяні́цкі валу́н** — валун у Беларусі, геалагічны помнік прыроды рэспубліканскага значэння. Знаходзіцца ў вёсцы Камяніца Смаргонскага раёна, за 50 метраў на захад ад дома № 24.

Парода падобная на постбатнічныя граніты з наваколля Борг (Швецыя). Прынесены ледавіком каля 130—150 тысяч гадоў таму падчас ашмянскай стадыі сожскага зледзянення. Кірунак азімуту доўгай восі складае 30 градусаў (паўночны ўсход). На паверхні растуць імхі і лішайнікі.

Валун дробназярністага граніту. Абвод 10,8 м, аб’ём 10,7 м³, вага 28,3 т.

## Літаратура 
* Камянецкі валун

## Спасылкі 
Катэгорыя:Валуны Беларусі
Катэгорыя:Геалогія Смаргонскага раёна
Катэгорыя:Славутасці Смаргонскага раёна
Катэгорыя:Геалагічныя помнікі прыроды рэспубліканскага значэння Гродзенскай вобласці
Катэгорыя:Камяніца (Смаргонскі раён)
Спіс захворванняў елкі

Гэты артыкул прадстаўляе сабой **спіс захворванняў** .

## Бактэрыяльныя захворванні 
## Грыбковыя захворванні 
## Літаратура 
## Спасылкі 
* Болезни хвойных. Вредители. Лечение хвойных растений. Болезни ели 
* Вредители и болезни ели 

Катэгорыя:Елка
Елка
Віктар Іванавіч Чарназёмаў

**Віктар Іванавіч Чарназёмаў** (, в. Касцюкоўка, Гомельскі раён) — беларускі архітэктар.

## Біяграфія 
Скончыў Беларускі політэхнічны інстытут у 1963 годзе. Працаваў у Гродзенскім аблпраекце, Мінскпраекце, Белдзяржпраекце, з 1982 года — галоўны архітэктар у Белмясцпрампраекце.

Член Саюза архітэктараў СССР з 1968 года. Член КПСС з 1976 года. Пражывае ў Мінску.

## Творчасць 
]]
Асноўныя працы (у аўтарскім калектыве): навучальныя карпусы і інтэрнаты Беларускага тэхналагічнага інстытута (1968—1970), гарадскі Палац піянераў (1975—1985), комплекс інтэрнатаў Беларускай чыгункі па Брэсцкай вуліцы (1982) у Мінску, мемарыял «Разгром» (1982), жылыя дамы, школы, дзіцячыя ўстановы (1977—1982).

## Літаратура 
* 

Катэгорыя:Асобы
Катэгорыя:Архітэктары Беларусі
Катэгорыя:Архітэктары XX стагоддзя
Уладзімір Іванавіч Чарняўскі

**Уладзімір Іванавіч Чарняўскі** (, в. Акунёва, Мёрскі раён, Віцебская вобласць) — беларускі архітэктар.

## Біяграфія 
Скончыў Беларускі політэхнічны інстытут у 1972 годзе. Працаваў начальнікам аддзела грамадзянскага і прамысловага будаўніцтва Упраўлення па будаўніцтве і архітэктуры Віцебскага аблвыканкама, з 1980 года — галоўны архітэктар, начальнік архітэктурна-будаўнічага аддзела Віцебскага філіяла Белжылпраекта.

Член Саюза архітэктараў СССР з 1977 года. Пражывае ў г. Віцебск.

## Творчасць 
Асноўныя працы: праекты памятнага знака «Віцебскія (Суражскія) вароты» (1977, з В. В. Ягадніцкім), добраўпарадкаванне брацкага пахавання воінаў Савецкай Арміі па вуліцы Цітова (1979), урачэбна-фізкультурны дыспансер па вуліцы Даватара (1983) у Віцебску.

## Літаратура 
* 

Катэгорыя:Асобы
Катэгорыя:Архітэктары Беларусі
Катэгорыя:Архітэктары XX стагоддзя
Катэгорыя:Архітэктары Віцебска
Генадзь Іванавіч Чырван

**Генадзь Іванавіч Чы́рван** (нар. , ст. Пішчалкіна, Санкоўскі раён, Калінінская вобласць) — беларускі архітэктар.

## Біяграфія 
Скончыў у 1964 годзе Мінскі архітэктурна-будаўнічы тэхнікум, у 1971 годзе Беларускі політэхнічны інстытут. Працаваў у ДПІ лёгкай прамысловасці, з 1976 года — галоўны архітэктар праектаў у Белпрампраекце. Заснаваў «Творчую майстэрню архітэктара Чырвана Г. І.».

Член Саюза архітэктараў СССР з 1978 года. Пражываў у Мінску.

## Узнагароды 
Узнагароджаны сярэбраным (1964) і бронзавым (1986) медалямі ВДНГ БССР.

## Літаратура 
* 

Катэгорыя:Архітэктары Беларусі
Катэгорыя:Архітэктары XX стагоддзя
Катэгорыя:Архітэктары Мінска
Джон Вуд

**Джон Вуд** (; 5 ліпеня 1930, Дэрбішыр, Англія, Вялікабрытанія — , Глостэршыр, Англія, Вялікабрытанія) — брытанскі акцёр, уладальнік прэміі «Тоні» (1976).

## Біяграфія 
Нарадзіўся 1 студзеня 1930 года ў Дэрбішыры, Вялікабрытанія.

Дэбютаваў у кіно ў 1953 годзе. На яго рахунку больш за 75 роляў у кіно. Адыграў у кінакарцінах: «Шакалад», «Ідэальны муж», «Пурпурная ружа Каіра», «Лэдзі-ястраб», «Джэйн Эйр».

Апошні тэлесерыял з яго удзелам выйшаў у 2007 годзе.

Пайшоў з жыцця ў сне 6 жніўня 2011 года ў Глостэршыре, Англія.

=Сям’я=
Меў чатырох дзяцей.
=Фільмаграфія=

## Спасылкі 
* 

	

Катэгорыя:Акцёры тэлебачання Вялікабрытаніі
Катэгорыя:Акцёры агучвання Вялікабрытаніі
Зусім як жанчына (фільм, 1992)

«**Зусім як жанчына**» () — брытанскі мастацкі фільм 1992 года рэжысёра . Галоўныя ролі ў фільме выканалі , Джулі Уолтэрс і . Прэм’ера фільма адбылася 25 верасня 1992 года.

## Сюжэт 
Малады эканаміст Джэральд (Эдрыян Пасдар) жыве ўдваіх з жонкай, якая і не здагадваецца што яе муж трансвестыт. Неяк жонка прыходзіць дадому раней, чым чакалася, і выяўляе дэталі жаночага касцюма, раскіданыя па іх кватэры. Не ведаючы нічога пра яго таямніцы, яна лічыць, што муж здрадзіў ёй з іншай жанчынай і вышпурляюць яго з свайго дома і свайго жыцця. Джэральд здымае пакой у доме Монікі (Джулі Уолтэрс), нядаўна разведзенай 50-гадовай жанчыны. Іх адносіны пераходзяць ад стасункаў гаспадыня / арандатар у сяброўскія, а потым і ў адносіны закаханых. Моніка пазнае аб тым, што ён трансвестыт і спрабуе ўсяляк падтрымаць яго.

## Акцёрскі склад 
*  — *Джэральд Тылсан / Джэральдзін*
* Джулі Уолтэрс — *Моніка*
*  — *Майлз Мілічамп*
* Сьюзан Вулдрыдж — *Луіза*
*  — *Том Брэкстан*
*  — *Элеанор Тылсан*
*  — *Акіра Ватанабэ*
*  — *Дэніс*
*  — *Джоселін*
* Джыл Спур’ер — *Дафні*
* Коры Каўпер — *Эрыка Тылсан*

## Зноскі 
## Спасылкі 
* 

Катэгорыя:Фільмы 1992 года
Катэгорыя:Фільмы на англійскай мове
Катэгорыя:Фільмы паводле алфавіта
Катэгорыя:Фільмы Вялікабрытаніі 1992 года
Катэгорыя:Кінакамедыі Вялікабрытаніі
Катэгорыя:Фільмы-драмы Вялікабрытаніі
Вілора Леанідаўна Чыстоўская

**Вілора Леанідаўна Чыстоўская** (, Мінск) — беларускі архітэктар.

## Біяграфія 
Скончыла Беларускі політэхнічны інстытут у 1963 годзе. Працавала ў Магілёўскім аблпраекце, Белпрампраекце, Белкамунпраекце, з 1976 года — кіраўнік групы архітэктараў, вядучы архітэктар у БелНДІПгорадабудаўніцтва.

Член Саюза архітэктараў СССР з 1969 года. Пражывае ў Мінску.

## Творчасць 
Асноўныя працы (у аўтарскім калектыве): рэканструкцыя Чырвонага касцёла ў Мінску пад Дом кіно (1973), пансіянат на возеры Нарач (1974), інтэрнат Наваполацкага політэхнічнага інстытута (1980), піянерлагеры Бярозаўскага мясакамбіната Брэсцкай вобласці (1982) і завода «Аўтамагнітол» у Гродзенскай вобласці (1985), комплекс інтэрнатаў на 1650 месцаў з блокам абслугоўвання ў Бабруйску (1983).

## Літаратура 
* 

Катэгорыя:Асобы
Катэгорыя:Архітэктары Беларусі
Катэгорыя:Архітэктары XX стагоддзя
Катэгорыя:Архітэктары Мінска
Катэгорыя:Архітэктары Наваполацка
Катэгорыя:Архітэктары Бабруйска
Зусім як жанчына (фільм, 1967)

«**Зусім як жанчына**» () — брытанскі камедыйны мастацкі фільм 1967 года рэжысёра . Галоўныя ролі ў фільме выканалі Вэндзі Крэйг, , Джон Вуд і . Прэм’ера фільма адбылася 26 лютага 1967 года.

## Сюжэт 
Падзеі камедыі распавядаюць гісторыю шлюбу Сцылы і Льюіса. Пакінуўшы пасля сваркі свайго мужа Люіса Макензі, Сцыла Александэр бярэцца будаваць сваё жыццё. Але пасля абодва ўсведамляюць, як моцна сумуюць адзін за адным.

## Акцёрскі склад 
* Вэндзі Крэйг — *Сцыла Александэр*
*  — *Льюіс Макензі*
* Джон Вуд — *Джон Марцін*
*  — *прадавец*
*  — *Сол Александэр*
*  — *Элен Ньюман*
*  — *граф фон Фішэр*
*  — *аўстраліец*
*  — *Ізольда*
*  — *менеджар*
*  — *Элайджа Старк*
*  — *сяброўка Льюіса*
*  — *спявак*
*  — *камісар*
*  — *сяброўка Сцылы*

## Зноскі 
## Спасылкі 
* 

Катэгорыя:Фільмы 1967 года
Катэгорыя:Фільмы на англійскай мове
Катэгорыя:Фільмы паводле алфавіта
Катэгорыя:Фільмы Вялікабрытаніі 1967 года
Катэгорыя:Кінакамедыі Вялікабрытаніі
Плаціна

**Плаціна** можа азначаць:
* Пла́ціна — высакародны метал;
* Плаці́на — гідратэхнічная пабудова, якая перагарожвае вадацёк ці вадаём для пад’ёму ўзроўню вады;
* **Плаціна** — натуральнае вапнавае ўтварэнне карставых пячор.
Вера Міхайлаўна Чыстая

**Вера Міхайлаўна Чыстая** (, пасёлак Свяцк, Бранская вобласць) — беларускі архітэктар.

## Біяграфія 
Скончыла Беларускі політэхнічны інстытут у 1966 г. Працавала ў Мінгарпраекце, Белдзіпрагандлі, з 1965 года — галоўны архітэктар аддзела ў ПКБ Мінсельбуда БССР.

Член Саюза архітэктараў СССР з 1973 года. Пражывала ў Мінску.

## Творчасць 
Асноўныя працы: піянерлагеры «Зялёны бор» у Мінскім (1972) і «Сонечны» ў Валожынскім раёнах, клубы будаўнікоў у Маладзечне (1973) і Мазыры (1982) — у аўтарскім калектыве, цэхі заводаў будаўнічых дэталяў у Гомелі (1973), ліцейна-механічнага ў Пінску, успушанага перліту ў Баранавічах (1974), аб’ёмнага домабудавання ў Віцебску і Бярозе (1978, у аўтарскім калектыве), жалезабетонных вырабаў у Віцебску і Оршы (1982), СПМК-104 у Мінску (1978, у аўтарскім калектыве), серыі сядзібных дамоў для в. Нявелічы Дзяржынскага раёна (1982).

## Літаратура 
* 

Катэгорыя:Асобы
Катэгорыя:Архітэктары Беларусі
Катэгорыя:Архітэктары XX стагоддзя
Катэгорыя:Архітэктары Гомеля
Катэгорыя:Архітэктары Баранавічаў
Катэгорыя:Архітэктары Жлобіна
Катэгорыя:Архітэктары Пінска
Катэгорыя:Архітэктары Маладзечна
Катэгорыя:Архітэктары Мазыра
Катэгорыя:Нарадзіліся ў Бранскай вобласці
Ніна Васільеўна Горбач

**Ніна Васільеўна Горбач** (; нар. ) — вучоны ў галіне ліхеналогіі, кандыдат біялагічных навук (1954). Член Усесаюзнага батанічнага таварыства.

## Біяграфія 
Нарадзілася ў горадзе Аляксандраў Уладзімірскай губерні (зараз Уладзімірская вобласць Расіі). У 1948 годзе скончыла Маскоўскую сельскагаспадарчую акадэмію імя К. А. Ціміразева. З 1950 года ў Інстытуце эксперыментальнай батанікі Акадэміі навук БССР (сучасны Інстытут эксперыментальнай батанікі імя В. Ф. Купрэвіча Нацыянальнай акадэміі навук Беларусі), з 1958 года — старшы навуковы супрацоўнік.

## Навуковая дзейнасць 
Займалася вывучэннем складу і развіцця ліхенафлоры Беларусі. Адкрыла новы від лішайнікаў  (1961) і новы род ліхенафлоры СССР (1956). Сярод апублікаваных прац:

* Определитель листовых и кустистых лишайников БССР. — Мн., 1965.
* Лишайники Белоруссии: Определитель. — Мн., 1973.
* Способ лихеноиндикации загрязнения атмосферного воздуха // Доклады АН БССР, Т. 23, № 8 (разам з Н. У. Гетка).

## Літаратура 
*  — С. 109.

## Спасылкі 
* Лаборатория микробиологии   // Інстытут эксперыментальнай батанікі імя В. Ф. Купрэвіча НАН Беларусі

Катэгорыя:Нарадзіліся ва Уладзімірскай вобласці
Катэгорыя:Выпускнікі РДАУ-МСГА імя К. А. Ціміразева
Катэгорыя:Ліхенолагі Беларусі
Катэгорыя:Батанікі СССР
Катэгорыя:Батанікі Беларусі
Катэгорыя:Супрацоўнікі Інстытута эксперыментальнай батанікі імя В. Ф. Купрэвіча НАНБ
Катэгорыя:Члены Рускага батанічнага таварыства
Катэгорыя:Аўтары батанічных таксонаў
Дамініканская вуліца (Орша)

**Дамініка́нская вуліца** () — вуліца ў цэнтральнай частцы горада Оршы. Праходзіць ад Касцёла Святога Юзафа Абручніка і колішняга кляштара дамініканцаў, ад якога паходзіць назва, да чыгуначнай станцыі Орша-Усходняя.

Гістарычную назву вуліцы вярнулі ў 1990-я.

## Спасылкі 
Катэгорыя:Вуліцы Оршы
Палессе (прадпрыемства)

**«Палессе»** — найбольшае трыкатажнае прадпрыемства Беларусі, заснаванае ў студзені 1965 года ў горадзе Пінску. На 2015 год мела 24 крамы «Пінскі трыкатаж» у 13 гарадах ва ўсіх абласцях Беларусі.

## Гісторыя 
27 студзеня 1965 года пачалося ўзвядзенне вытворчых карпусоў Пінскага камбінату верхняга трыкатажу, якое стала найбуйнейшым прадпрыемствам лёгкай прамысловасці Беларусі. 28 снежня 1968 года была запушчана першая чарга вытворчасці. У 1970 годзе была адчынена камвольная фабрыка (часальна-прадзільная вытворчасць) для выпуску паўшарсцяной і  пражы. У 1972 годзе была ўведзена ў дзеянне фабрыка аб’ёмнай пражы для выпуску  пражы.

28 жніўня 1980 года камбінат ператварылі ў Пінскае прадзільна-трыкатажнае аб’яднанне. 16 кастрычніка 1991 года назва была зменена на Пінскае прамыслова-гандлёвае аб’яднанне «Палессе», якое 10 лютага 1992 года ўвайшло ў канцэрн «Беллегпрам» (Мінск). 20 лютага 1995 года аб’яднанне стала ААТ. На 2001 год вырабляліся трыкатаж, аб’ёмная і шарсцяная пража.

На 2011 год ААТ «Палессе» мела каля 4 тысяч супрацоўнікаў, з якіх 1450 (36 %) працавалі на фабрыцы. Ажыццяўляўся пашыў джэмпераў, жакетаў, спартыўных касцюмаў, сукенак і світараў. Уласная сетка збыту ў Беларусі налічвала звыш 20 фірмавых крамаў, найбольш у сталіцы і Пінску. Палова вырабаў экспартавалася ў Расію. На 2013 год вытворчыя плошчы ААТ складалі 11,87 га. Гандлёвыя прадстаўніцтвы працавалі ў Віцебску, Гомелі і Магілёве. Сетка збыту складалася з 8 крам у Брэсцкай, Гродзенскай і Мінскай абласцях. У асноўным выпускаліся пража (51 %) і трыкатаж (47 %). Гадавая вытворчая магутнасць прадпрыемства склала 4166 тон пражы (2 724 тон аб’ёмнай — 65 %, 1 161 тон шарсцяной — 28 % і 281 тон штапельнай — 7 %), 1878 тысяч трыкатажных вырабаў і 12 тон трыкатажнага палатна. ААТ «Палессе» мела 3232 супрацоўнікі.

Пастановай Савета Міністраў Рэспублікі Беларусь ад 23 снежня 2020 года № 755 прадпрыемству спісалася запазычанасць перад «Белаграпрамбанкам» па аплаце працэнтаў і пені на агульную суму 5,7 млн беларускіх рублёў па 22 крэдытных дагаворах. Замест грошай «Белаграпрамбанк» атрымаў 228 тыс. акцый дадатковага выпуску намінальным коштам 25 рублёў.

Пастановай Савета Міністраў ад 22 жніўня 2025 года № 457 гэтыя акцыі (19 % статутнага фонду) перададзены дзяржаве. Да гэтага Дзяржкаммаёмасці ўжо належала 63,9 % усіх акцый.

Прадпрыемства знаходзіцца пад санкцыямі Украіны з мая 2023 года.

## Гл. таксама 
* Станіслава Васільеўна Барычэўская

## Крыніцы 
## Літаратура 
* 
* 

Катэгорыя:Прадпрыемствы Пінска
Катэгорыя:Беллегпрам
Катэгорыя:Прадпрыемствы лёгкай прамысловасці Беларусі
Катэгорыя:Вытворцы адзення і абутку Беларусі
Катэгорыя:1965 год у Беларусі
Інстытут лесу НАН Беларусі

**Інстытут лесу** — даследчая ўстанова Нацыянальнай акадэміі навук Беларусі (НАНБ), заснаваная ў лістападзе 1930 года ў Гомелі.

На 2019 год Інстытут лесу ўваходзіў у склад Аддзялення біялагічных навук НАНБ. У аспірантуру набіралі па 3 спецыяльнасцях: 1) лясныя культуры (селекцыя, насенняводства); 2) лесазнаўства (лесаводства, лесаўпарадкаванне і лясная таксацыя); 3) агралесамеліярацыя (ахоўнае лесаразвядзенне і азеляненне паселішчаў, барацьба з ляснымі пажарамі). У дактарантуру набіралі па спецыяльнасці лесазнаўства. Інстытут аказваў паслугі: 1) замеру радыеактыўнага забруджвання глебы і вырабаў лясной гаспадаркі, харчавання і лекавай сыравіны, сельскагаспадарчых кармоў; 2) ацэнкі заканадаўства ў галіне лясной гаспадаркі, экалогіі і прыродакарыстання.

Паралельна ў Мінску ў 1949—1956 гг. функцыянаваў **Інстытут лесу Акадэміі навук БССР**.

У 1992 годзе назву змянілі на Інстытут лесу. У 1996 годзе была ўтворана дактарантура. У 1998 годзе Інстытут лесу меў 8 лабараторый: 1) аднаўлення харчовых рэсурсаў лесу, 2) лесааднаўлення, 3) генетыкі лесу, 4) лясной селекцыі і насенняводства, 5) аховы і абароны лесу, 6) праблем лесазнаўства і кіравання ляснымі рэсурсамі, 7) лясной экалогіі і глебазнаўства, 8) радыяцыйнага лесаводства. Пры інстытуце працавала 6 сектараў: 1) экалогіі насякомых і біялагічнай абароны лесу, 2) лясной мікалогіі, 3) біярэгулявання вырошчавання пасадачнага матэрыялу, 4) лясной радыялогіі, 5) радыялагічнага мадэлявання лясных экасістэмаў, 6) хімічных даследаванняў глебаў і раслін. Асноўнымі кірункамі даследаванняў былі: шматмэтавае лесакарыстанне, павышэнне лесапрадукцыйнасці, чалавечае ўздзеянне на лясныя біяцэнозы, змяншэнне наступстваў радыяцыйнага забруджвання на лясныя экасістэмы. У Інстытуце лесу распрацавалі заканадаўства для лясной гаспадаркі. Правялі вырошчванне дрэваў з вызначаным назапашваннем радыенуклідаў. У інстытуце працавалі акадэмік Віктар Іпацьеў, член-карэспандэнт Рыгор Ганчарэнка і 6 дактароў навук;
* 3 эксперыментальныя лясныя базы — Дзвінская (пасёлак Падсвілле, Глыбоцкі раён), Жорнаўская (Асіповічы, Магілёўская вобласць) і Каранёўская (Гомельскі раён).

## Кіраўнікі 
### Дырэктары БелНДІ лясной гаспадаркі, Інстытута лесу АН Беларусі, НАН Беларусі 
* Вячаслаў Іванавіч Пераход (1944—1948)
* Фёдар Трафімавіч Касцюковіч (1948—1953)
* Фёдар Мікалаевіч Харытановіч (1959—1964)
* Мікалай Макаравіч Беразенка (1964—1977)
* Усевалад Антонавіч Марозаў (1977—1989)
* Віктар Аляксандравіч Іпацьеў (1989—2006)
* Аляксандр Іванавіч Кавалевіч

### Дырэктары Інстытута лесу АН БССР 
* Вячаслаў Іванавіч Пераход (1944—1954)
* Іван Данілавіч Юркевіч (1954—1956)

## Крыніцы 
## Літаратура 
* 

## Спасылкі 
* 
* Кантактныя звесткі 
* Патэнты на вынаходствы 
* Зборнік навуковых прац 

Катэгорыя:Арганізацыі Гомеля
Катэгорыя:Цэнтральны раён (Гомель)
Катэгорыя:Лясная гаспадарка
Катэгорыя:Пралетарская вуліца (Гомель)
Катэгорыя:1930 год у Гомелі
Анатоль Жукаў

**Анатоль Жукаў**:
* Анатоль Барысавіч Жукаў (1901—1979) — вучоны-лесавод, акадэмік АН СССР.
* Анатоль Васільевіч Жукаў (1937—2003) — спецыяліст у галіне машын і механізмаў лесанарыхтовак, лясной гаспадаркі і дрэваапрацоўчых вытворчасцей.
Дамініканская вуліца

**Дамініка́нская вуліца** — урбанонім, утвораны ад назвы каталіцкага манаскага ордэна дамініканцаў. Звычайна сведчыць пра размяшчэнне на вуліцы будынкаў дамініканскага кляштара.

## Беларусь 
* Дамініканская вуліца — вуліца ў Гродне.
* Дамініканская вуліца — вуліца ў Оршы.
* *Дамініканская вуліца* — гістарычная назва вуліцы Энгельса ў Мінску
* *Дамініканская вуліца* — гістарычная назва вуліцы Чапаева ў Нясвіжы
* *Дамініканская вуліца* — гістарычная назва вуліцы Максіма Горкага ў Пінску
* *Дамініканская вуліца* — гістарычная назва вуліцы 8 Сакавіка ў Ракаве

Таксама пэўны час назву Дамініканскай мела Замкавая вуліца ў Віцебску.

## Літва 
* Дамініканская вуліца — вуліца ў Вільні
Завальная вуліца

**Зава́льная ву́ліца** — урбанонім, які ўтварыўся ад размяшчэння вуліцы за валам гарадскіх умацаванняў.

## Беларусь 
* Завальная вуліца — колішняя вуліца ў Мінску.
* *Завальная вуліца* — гістарычная назва Ленінградскай вуліцы ў Міры
* *Завальная вуліца* — вуліца ў Нясвіжы, якая ўпамінаецца ў перапісе 1874 года
* Завальная вуліца — вуліца ў Пінску.

## Літва 
* Завальная вуліца — вуліца ў Вільні

## Гл. таксама 
* Юрава-Завальная вуліца — вуліца ў Мінску.
* Малое і Вялікае Завалле — гістарычныя назвы вуліц Мянжынскага і Леванеўскага ў Магілёве
* Падвальная вуліца
Зусім як жанчына

**Зусім як жанчына** ():

* Зусім як жанчына — брытанскі камедыйны мастацкі фільм 1967 года рэжысёра Роберта Фуэста.
* Зусім як жанчына — брытанскі мастацкі фільм 1992 года рэжысёра Крыстафера Монгера.
* Зусім як жанчына — песня амерыканскага спевака і музыканта Боба Дылана з яго альбома 1966 года Blonde on Blonde.
Вэндзі Крэйг

**Эн Гвендалін Крэйг**, больш вядомая як **Вэндзі Крэйг** ( 20 чэрвеня 1934) — англійская актрыса, уладальніца прэміі «BAFTA».
## Біяграфія
Нарадзілася 20 чэрвеня 1934 года ў Сакрыстан, графства Дарэм, Англія, Вялікабрытанія. У іх нарадзіліся двое сыноў: Аластэр (пазней галоўны габаіст Бірмінгемскага каралеўскага балета «Эспафонія») і Рос, ІТ кансультант. Пагаворвалі аб тым, што другі сын акцёркі нарадзіўся ў выніку кароткатэрміновай сувязі Вэндзі з Джонам Морцімерам — англійскім драматургам, пісьменнікам і адвакатам. У 2004 годзе, пачуўшы, што сакрэт выкрыты, Вэндзі Крэйг наведала Джона Морцімера, каб афіцыйна раскрыць, што ў іх рамане нарадзіўся сын.
## Абраная фільмаграфія 
## Спасылкі 
* 

Катэгорыя:Актрысы тэлебачання Англіі
Катэгорыя:Кінаактрысы Англіі
Катэгорыя:Лаўрэаты прэміі BAFTA
Прыцягненне (фільм, 2017)

**Прыцягненне** () — расійскі фільм режысёра Фёдара Бандарчука, зняты ў 2017 годзе.
## Сюжэт 
У маскоўскім раёне Чартанава падае іншапланетны карабель, у якім знаходзіліся прышэльцы. Зону падзення іншапланетнага карабля абвяшчаюць зонай бедства.

## Спасылкі 
Катэгорыя:Фільмы Расіі 2017 года
Новамаскоўская адміністрацыйная акруга

**Новамаскоўская адміністрацыйная акруга** — акруга горада Масквы. Знаходзіцца на паўднёвым захадзе Масквы і складаецца з 11 паселішчаў. Плошча 361,4 км², насельніцтва каля 274 тысяч чалавек.

Паселішчы:

* Унукаўскае
* Васкрасенскае
* Дзясёнаўскае
* Какошкіна
* Марушкінскае
* Маскоўскі
* «Масрэнтген»
* Разанаўскае
* Сосенскае
* Філімонкаўскае
* Шчэрбінка

Катэгорыя:Масква
Віцебскія вароты (помнік)

**Віцебскія вароты** — помнік у цэнтры вёскі Заполле Віцебскага раёна. Пастаўлены ў 1977 годзе ў памяць аб Віцебскіх варотах, 40-кіламетровым праломе ў гітлераўскай абароне, утвораным у лютым — сакавіку 1942 г. сумеснымі баявымі дзеяннямі савецкіх воінаў і партызан. Аўтары помніка скульптар В. Ягадніцкі і Уладзімір Чарняўскі.

## Апісанне 
Помнік выкананы з бетону ў выглядзе 2 расшыраных унізе пілонаў (вышыня 11 і 9 м) і стэлы. Паміж пілонамі праходзіць вузкая, выкладзеная бетоннымі плітамі дарога, што сімвалізуе Віцебскія «вароты». Пілоны ў цэнтры апяразвае разарваны фрыз з рэльефнымі выявамі твараў воіна і партызана. Над імі — контурная выява пяціканцовай зоркі. Стрыманую эмацыянальнасць помніка падкрэсліваюць касы зрэз верхавіны пілонаў і суровая фактура бетону са слядамі апалубкі. Замыкае кампазіцыю стэла на 2 апорах, размешчаная па цэнтральнай восі ансамбля. Уздоўж дарогі — газоны.

## Літаратура 
* 

Катэгорыя:1977 год у Беларусі
Катэгорыя:Помнікі Вялікай Айчыннай вайны ў Беларусі
Катэгорыя:Заполле (Віцебскі раён)
Катэгорыя:Будынкі і збудаванні Віктара Ягадніцкага
Троіцкая адміністрацыйная акруга

**Троіцкая адміністрацыйная акруга** — акруга горада Масквы. Знаходзіцца на паўднёвым захадзе Масквы і складаецца з 10 паселішчаў. Плошча 1084,3 км², насельніцтва каля 130 тысяч чалавек.

Паселішчы:

* Вараноўскае
* Кіеўскі
* Клёнаўскае
* Краснапахарскае
* Міхайлава-Ярцаўскае
* Навафёдараўскае
* Першамайскае
* Рогаўскае
* Троіцк
* Шчапаўскае

Катэгорыя:Масква
Сьюзан Вулдрыдж

**Сьюзан Вулдрыдж** (;  31 ліпеня 1950, , Лондан, Англія, Вялікабрытанія) — англійская акцёрка і пісьменніца, уладальніца прэміі «BAFTA» (1988).

## Біяграфія 
Сьюзан Вулдрыдж нарадзілася 31 ліпеня 1950 года ў , Лондан, Англія, Вялікабрытанія. Яна з’яўляецца дачкой актрысы  і кампазітара . Яе брат — , англійскі тэатральны рэжысёр, прадзюсар і пісьменнік.

У ліпені 2009 года ў Злучаным Каралеўстве Вялікабрытаніі быў апублікаваны яе першы раман «Схаваны танец».

## Асабістае жыццё 
Яна жыве ў грамадзянскім шлюбе з англійскім акцёрам і сцэнарыстам Эндзі дэ ла Турам.

## Выбраная фільмаграфія 
## Спасылкі 
* 

Катэгорыя:Актрысы тэлебачання Англіі
Катэгорыя:Кінаактрысы Англіі
Катэгорыя:Лаўрэаты прэміі BAFTA
Эхо Москвы

**Эха Масквы** ()&nbsp; — былая расійская кругласутачная інфармацыйна-размоўная радыёстанцыя.

Атрымала вядомасць падчас падзеяў 19-21 жніўня 1991 года — «Эха» было адной з нешматлікіх радыёстанцый, якая выступіла супраць ДКНС у першыя дні. Пастанова ДКНС № 3 аб прыпыненні дзейнасці радыёстанцыі расцэньвалася кіраўнікамі «Эха» як высокая дзяржаўная ўзнагарода.

Радыёстанцыя была ліквідавана 3 сакавіка 2022 года рашэннем рады дырэктараў.

## Вядомыя спікеры 
* Яўгенія Альбац
* Мацвей Ганапольскі
* Ксенія Ларына
* Юлія Латыніна
* Аляксандр Няўзораў
* Антон Орехъ
* Сяргей Пархоменка
* Аляксандр Плюшчаў
* Мікалай Сванідзэ
* Васіль Уткін
* Таццяна Фельгенгауэр
* Віктар Шандаровіч
* Кацярына Шульман

Катэгорыя:Радыёстанцыі паводле алфавіта
Катэгорыя:Радыёстанцыі на рускай мове
Катэгорыя:З’явіліся ў 1990 годзе
Катэгорыя:Жнівеньскі путч
Катэгорыя:Сродкі масавай інфармацыі Расіі
Катэгорыя:Арганізацыі Масквы
Вялікая вуліца

**Вялі́кая ву́ліца** — урбанонім, вуліца з такой назвай звычайна мела статус цэнтральнай.

## Беларусь 
* *Вялікая вуліца* — гістарычная назва вуліцы Леніна ў Браславе.
* *Вялікая вуліца* — гістарычная назва вуліцы Леніна ў Віцебску.
* *Вялікая вуліца* — гістарычная назва Савецкай вуліцы ў Глыбокім.
* *Вялікая вуліца* — гістарычная назва вуліцы Леніна ў Друі.
* Вялікая вуліца — вуліца ў Заслаўі.
* Вялікая вуліца — вуліца ў Леніне.
* *Вялікая вуліца* — колішняя вуліца ў Мінску, якая ішла часткай трасы сучаснага праспекта Пераможцаў.
* *Вялікая вуліца* — гістарычная назва вуліцы Леніна ў Пінску.
* *Вялікая вуліца* — гістарычная назва Ніжне-Пакроўскай вуліцы ў Полацку.
* *Вялікая вуліца* — гістарычная назва вуліцы Краснова ў Полацку.
* *Вялікая вуліца* — гістарычная назва Ленінскай вуліцы ў Слабодцы.
* *Вялікая вуліца* — гістарычная назва Ленінскай вуліцы ва Уздзе.

## Літва 
* Вялікая вуліца  — вуліца ў Вільні.

## Расія 
* *Вялікая вуліца* — гістарычная назва Пралетарскай вуліцы ў Себежы.
Рэзніцкая вуліца

**Рэ́зніцкая ву́ліца** — урбанонім, які ўтварыўся ад прафесійнай прыналежнасці жыхароў вуліцы — рэзнікаў.

## Беларусь 
* *Рэзніцкая вуліца* — гістарычная назва Камунальнай вуліцы ў Гродне
* *Рэзніцкая вуліца* — гістарычная назва Беларускай вуліцы ў Кобрыне
* Рэзніцкая вуліца — колішняя вуліца ў Магілёве
* Рэзніцкая вуліца — колішняя вуліца ў Мінску
* Нова-Рэзніцкая вуліца — колішняя вуліца ў Мінску
* *Рэзніцкая вуліца* — вуліца ў Лядах
* *Стара-Рэзніцкая вуліца* — гістарычная назва Кастрычніцкай вуліцы ў Віцебску

## Расія 
* *Рэзніцкая вуліца* — гістарычная назва вуліцы Парыжскай камуны ў Смаленску

## Украіна 
* *Рэзніцкая вуліца* — вуліца ў Кіеве
* *Рэзніцкая вуліца* — вуліца ў Львове
Кавальская вуліца

**Кава́льская ву́ліца** — урбанонім, які ўтварыўся ад прафесійнай прыналежнасці жыхароў вуліцы — кавалёў.

## Беларусь 
* Кавальская вуліца — вуліца ў Барысаве.
* *Кавальская вуліца* — гістарычная назва вуліцы Касманаўтаў у Віцебску.
* *Кавальская вуліца* — гістарычная назва Інтэрнацыянальнай вуліцы ў Гомелі.
* Кавальская вуліца — вуліца ў Гомелі.
* Кавальская вуліца — вуліца ў Гродне.
* Кавальская вуліца — вуліца ў Жлобіне.
* Кавальская вуліца — вуліца ў Жодзіне.
* *Кавалёўская вуліца* — гістарычная назва Камсамольскай вуліцы ў Магільне.
* Кавальская вуліца — вуліца ў Мінску.
* *Кавальская вуліца* — гістарычная назва вуліцы 1 Мая ў Навагрудку.
* Кавальская вуліца — вуліца ў Пінску.
* Кавальская вуліца — вуліца ў Рагачове.
* *Кавалёўская вуліца* — вуліца ў Сіроціне.
* Кавальская вуліца — вуліца ў Смалявічах.
* *Кавалёўская вуліца* — гістарычная назва Пралетарскай вуліцы ў Халопенічах.
* *Кавальская вуліца* — гістарычная назва вуліцы Домнікава ў Хойніках.

## Расія 
* *Кавалёўская вуліца* — гістарычная назва Піянерскай вуліцы ў Смаленску.

## Украіна 
* *Кавальская вуліца* — вуліца ў Бродах.
* *Кавальская вуліца* — вуліца ў Кіеве.
* *Кавальская вуліца* — вуліца ў Львове.

## Гл. таксама 
* Кавальскі завулак
Мо’Нік

**Монік Анджела Эймс**, вядомая як '''Мо'Нік''' (;  11 снежня 1967, Балтымар, ЗША) — амерыканская акцёрка і комік. Уладальніца прэмій «Оскар», BAFTA, «Залаты глобус», «Незалежны дух», «Gold Derby», Прэміі Гільдыі кінаакцёраў ЗША і «NAACP Image Award».

## Абраная фільмаграфія
## Зноскі 
Катэгорыя:Комікі ЗША
Катэгорыя:Стэндап-комікі ЗША
Катэгорыя:Акцёры агучвання ЗША
Рэзніцкая вуліца (Магілёў)

**Рэ́зніцкая вуліца** — колішняя вуліца ў Магілёве, якая знаходзілася ў Лупалаўскім прадмесці. Назва паходзіць ад прафесійнай прыналежнасці жыхароў вуліцы — рэзнікаў.

Арыентавана з захаду на ўсход. З’яўлялася працягам Васільеўскай вуліцы, пачаналася ад Старачарнігаўскай вуліцы, перасякала Надзеждзінскую вуліцу, заканчвалася скрыжаваннем з вуліцай Алейны вал, пераходзячы ў 1-ю Слабадскую вуліцу. Пасля вайны траса вуліцы забудавана. Пачатак вуліцы адпавядае скрыжаванню сучасных вуліц Чыгрынава і Шыршова.

## Спасылкі 
Катэгорыя:Лупалава
Юрунг-Хая

**Юрунг-Хая** (,  — «Белая Гара») — сяло ў Анабарскім улусе Рэспублікі Саха (Якуція) Расійскай Федэрацыі. Адзіны населены пункт Юрунг-Хаінскага наслега. Размешчанае за Паўночным палярным колам, на правым беразе ракі Анабар, за 180 км на поўнач ад цэнтра ўлуса п. Саскылах. Рачная і марская прыстань. Невялічкі аэрапорт для сувязі з Саскылахам. Зімой дзейнічае зімнік па лёдзе р. Анабар да Саскылаха.

Заснаванае ў 1930 г. Маюцца: Дом культуры, сярэдняя агульнаадукацыйная школа, установы аховы здароўя і гандлю, пошта, звераферма. Колькасць насельніцтва — 900 (1989), 1145 (2001), 1132 (2007). У паселішчы пражывае кампактная група далганаў, адзінкава сустракаюцца беларусы (у асноўным дэкласаваныя элементы).

## Літаратура 
* Юрюнг-Хая // Энциклопедия Якутии. Т. 1. Москва. 2000. С. 93.

## Спасылкі 
Катэгорыя:Населеныя пункты, заснаваныя ў 1930 годзе
Катэгорыя:Населеныя пункты Якуціі
Чырвонае і чорнае

«**Чырвонае і чорнае**» () — раман Стэндаля, апублікаваны ў 1830 годзе. Існуе мноства гіпотэзаў, чаму аўтар абраў менавіта такую назву, але адназначнага меркавання не існуе.

У рамане раскрываецца трагічная гісторыя Жульена Сарэля, «у душы якога ідзе барацьба паміж прыроднай шляхетнасцй і небяспечнымі марывамі славалюбства». Паказваючы жыццё героя, аўтар адначасова вымалёўвае тры сацыяльныя слупы французскага грамадства пасля рэвалюцыі 1793 года: буржуазію, духавенства, дваранства.

Раман «Чырвонае і чорнае» выйшаў пасля Ліпеньскай рэвалюцыі 1830 года, спрычынёнай палітыкай караля Карла Х, які спрабаваў вярнуць норавы і парадкі, што былі да Вялікай французскай рэвалюцыі. Менавіта да Карла Х г-ня дэ Рэналь памкнецца ехаць па памілаванне для каханага. Дзеянне рамана адбываецца ў 1820-я гады.

## Спасылкі 
Катэгорыя:Кнігі 1830 года
Катэгорыя:Любоўныя раманы
Катэгорыя:Раманы на французскай мове
Катэгорыя:Псіхалагічныя раманы
Катэгорыя:Парыж у культуры і мастацтве
Васількоўка (значэнні)

**Васількоўка** — тапонім:

* Васількоўка — вёска ў Беларусі, у Лагойскім раёне Мінскай вобласці.
* Васількоўка — сяло ў Зерэндзінскім раёне Акмолінскай вобласці Казахстана.

## Гл. таксама 
* Васількова
Вулдрыдж

Назву **Вулдрыдж** () маюць:

## Прозвішча 
*  — англійскі кампазітар.
* Сьюзан Вулдрыдж — англійская актрыса і пісьменніца, уладальніца прэміі «BAFTA» (1988).
*  — англійскі тэатральны рэжысёр, прадзюсар і пісьменнік.

## Тапонім 
* Вулдрыдж — вёска ў акрузе , штат Місуры, ЗША.
*  —  ў акрузе , штат Тэнесі, ЗША.
Спіс захворванняў лістоўніцы

Гэты артыкул прадстаўляе сабой **спіс захворванняў** .

## Грыбковыя захворванні 
## Літаратура 
* БЕЛОМЕСЯЦЕВА Д. Б., ГАПИЕНКО О. С., ЖДАНОВИЧ С. А., ЗВЯГИНЦЕВ В. Б., ШАБАШОВА Т. Г., МАРЦУТА С. С. ФИТОСАНИТАРНОЕ СОСТОЯНИЕ ДЕНДРОПАРКОВ И ДЕНДРАРИЕВ В ЛЕСХОЗАХ БЕЛАРУСИ  
* Ражкоў Л. М. АСНОВЫ ВЯДЗЕННЯ ЛЯСНОЙ ГАСПАДАРКІ І ЛЕСАКАРЫСТАННЯ

## Спасылкі 
Катэгорыя:Лістоўніца
Лістоўніца
OnePlus One

**OnePlus One** — смартфон кітайскай кампаніі OnePlus, пазіцыянаваны як «забойца флагманаў». Гэта першы прадукт кампаніі. Смартфон быў прадстаўлены 23 красавіка 2014 года.

Кампанія выпусціла для ўсіх рэгіёнаў свету тэхнічна аднолькавую мадэль.

## Аперацыйная сістэма 
У Кітаі OnePlus One выпускаўся з Oppo ColorOS на базе Android 4.3 «Jelly Bean». Ва ўсіх астатніх краінах на смартфоне была ўсталявана CyanogenMod 11S на базе Android 4.4.4 «KitKat».

Першае абнаўленне для прылад з CyanogenMod да версіі CyanogenMod 12S (на базе Android 5.0.2) было выпушчана амаль праз год, 14 красавіка 2015 года. Абнаўленне ўсталёўвалася толькі праз самастойную загрузку файлаў.

OnePlus One сумяшчальны і з іншымі аперацыйнымі сістэмамі, напрыклад, LineageOS і Paranoid Android. З LineageOS смартфон падтрымлівае Android 9.0 і Android 10.

## Продажы 
OnePlus One можна было купіць толькі па спецыяльнаму запрашэнню праз сайт кампаніі OnePlus. Кошт за версію 16 ГБ складаў 299$, версія 64 ГБ каштавала 349$. 20 красавіка 2015 года кампанія адмяніла запрашэннi і адкрыла доступ усім.

У Кітаі абмежаванняў на продаж у выглядзе запрашэнняў не было.

У 2015 годзе з-за падзення курсу еўра да долара, кампанія OnePlus канвертавала доларавыя цэны 1:1. Таму з 25 сакавіка 2015 года цана паднялася да 299 еўра (версія 16 ГБ) і 349 еўра (64 ГБ).

У ліпені 2015 года кампанія паведаміла пра тое, што было прададзена 1,5 мільёна прылад у 35 краінах свету.

## Аксэсуары 
Першапачаткова кампанія планавала выпусціць некалькі відаў зменных чахлоў з натуральных матэрыялаў. Але з-за вытворчых дэфектаў фірмовыя чахлы так і не паступілі ў масавы продаж. Доўгі час на сайце кампаніі можна было замовіць толькі бамбукавую мадэль чахла.

## Крыніцы 
## Спасылкі 
* OnePlus One

Катэгорыя:Смартфоны
Катэгорыя:Прылады на базе Android
Ігар Леанідавіч Дзянісаў

**Ігар Леанідавіч Дзянісаў** (нар. , Мінск) — беларускі акцёр тэатра і кіно. Заслужаны артыст Рэспублікі Беларусь (2018).

## Біяграфія 
Ігар Дзянісаў скончыў мінскую школу № 9 у 1976 годзе. У 1985 годзе скончыў тэатральны факультэт Беларускага тэатральна-мастацкага інстытута па спецыяльнасці «Акцёр драматычнага тэатра і кіно» (курс народнай артысткі СССР А. І. Клімавай). Пасля інстытута быў накіраваны ў Нацыянальны акадэмічны драматычны тэатр імя Якуба Коласа, але ў лістападзе 1985 года паступіў у трупу Нацыянальнага акадэмічнага тэатра імя Янкі Купалы. За гэты час ім створана больш за 40 яркіх сцэнічных вобразаў у родным тэатры.

Ігар Дзянісаў увесь час супрацоўнічае са шматлікімі праграмамі Нацыянальнай тэлерадыёкампаніі РБ і беларускага радыё (літаратурныя праграмы, тэлеспектаклі).

Член Беларускага саюза тэатральных дзеячаў з 1989 года.

Пасля масавых фальсіфікацый на прэзідэнцкіх выбарах 2020 года, жорсткага разгону акцый пратэстаў, збіцця і катаванняў затрыманых пратэстоўцаў, калектыў Купалаўскага тэатра 13 жніўня запатрабаваў спыніць гвалт у дачыненні да мірных грамадзян і выступіў за пералік галасоў з удзелам незалежных назіральнікаў. 17 жніўня ўладамі быў звольнены дырэктар тэатра Павел Латушка. 26 жніўня Ігар Дзянісаў разам з большасцю трупы і іншымі супрацоўнікамі тэатра звольніўся ў знак пратэсту.

## Фільмаграфія 
*  — Акупацыя. Містэрыі — *Міша*
*  — Дзеці Ванюхіна — *Грыша*
* 2005 — Доктар Жывага
*  — Нябачны край
* 2006 — Пункт — *Бацька Нінкі*
*  — Нямы сведка 2 — *Рыгор Омутаў*
* 2007 — Маёр Ветраў — *Пціцын*
* 2007 — Скульптар смерці — *Сяргей Іваноў*
*  — Выклік 3
* 2008 — Глушэц — *Ахоўнік*
* 2008 — Застава Жыліна — *Капітан СМЕРШа*
*  — Браты Карамазавы — *П’яны мужычонка*
* 2009 — Вольф Месінг: Які бачыў скрозь час
* 2009 — Дэтэктыўнае агенцтва «Іван ды Мар'я» — *Шчаглоў*
* 2009 — Дняпроўская мяжа — *Начальнік штаба*
* 2009 — Захопнікі
* 2009 — Поп
* 2009 — Суд
*  — Брэсцкая крэпасць — *Нямецкі афіцэр*
* 2010 — Варажба пры свечках — *Начальнік выратавальнікаў*
* 2010 — Жураў 2 — *Крывенка*
* 2010 — Каціна шчасце
* 2010 — Помста — *Фундатар*
* 2010 — Псеўданім «Албанец» 3 — *Кілер*
*  — 1942 — *Стары Рубеніс*
* 2011 — У ракі два берагі — *Мікалай Сцяпанавіч Пахомаў*
* 2012 — Смерць шпіёнам. Лісіная Нара — *генерал Вадзіс*
* 2012 — Белыя ваўкі — *Мікалай Какорын, маёр спецпрызна ФСБ у адстаўцы*
* 2013 — Сляды апосталаў — *Фогель (разведчык Абвера) / Бекетаў*
* 2013 — Прывітанне ад Кацюшы — *«Ферзь», крымінальнік*
* 2014 — Не пакідай мяне! — *Паліцай Улас*
* 2015 — Чужы твар — *Віктар Сяргеевіч*
*  — Чорная кроў (Беларусь, Расія) — *Сяргей Панкратаў*
* 2017 — Маці за сына — *суддзя Віктар Карасцялёў*
*  — Падсудны — *Мікалай Валянцінавіч Капралаў, палкоўнік юстыцыі, начальнік следчай часткі*

## Узнагароды 
Заслужаны артыст Рэспублікі Беларусь (2018). Узнагароджаны медалём Францыска Скарыны (2011).

## Спасылкі 
* Ігар Дзянісаў  на Belactors 
* З Купалаўскага тэатра звольнены 58 акцёраў і супрацоўнікаў  на tut.by 

Катэгорыя:Акцёры тэатра Беларусі
Наталля Рыгораўна Качаткова

**Наталля Рыгораўна Васільева-Качаткова** (, Масква) — беларуская актрыса. Заслужаны артыст Беларусі (1990).

## Біяграфія 
Дачка М. А. Кузьменка і Р. А. Качаткова.

## Творчасць 
Творчасць вызначаецца характарнасцю, імправізацыяй, адчуваннем ансамбля. Сярод роляў: Адэля («Ажаніцца — не журыцца» («Міхалка», «Мікітаў лапаць») Далецкіх і М. Чарота), Рузана («Вясёлы тракт» Б. Васільева), Люся («Вар’яцкае жыццё» С. Злотнікава), Малання («Дзеці сонца» М. Горкага), Пашлёпкіна («Рэвізор» М. Гогаля), Дзіяна («Курыца» М. Каляды), Федра («» Лопэ дэ Вэгі), Голда («Памінальная малітва» паводле Шолам-Алейхема), Нерына («» паводле Мальера), Агата («Паўлінка» Я. Купалы), Куліна («Пінская шляхта» В. Дуніна-Марцінкевіча), Ткачыха («» паводле М. Гогаля), Глушачыха («Людзі на балоце» паводле І. Мележа), Бабуля («Шабаны» А. Бахарэвіча), Хэлена («Юбілей ювеліра» ), Эльза («Зямля Эльзы» ) і інш.

## Літаратура 
* 

Катэгорыя:Актрысы тэатра СССР
Катэгорыя:Актрысы тэатра Беларусі
Пётр Лявонцьевіч Вярнігара

**Пётр Лявонцьевіч Вярнігара** (, Тарашча, Украіна — , Чаркасы) — удзельнік Вялікай Айчыннай вайны, Герой Савецкага Саюза (1944).

## Біяграфія 
. Мемарыял 8-ай танкавай дывізіі, памятная дошка]]

Скончыў тэхнікум механізацыі ў горадзе Белая Царква Кіеўскай вобласці і 2 курса сельскагаспадарчага інстытута.

У Чырвонай Арміі з 1939 года. У 1942 годзе скончыў Ташкенцкае вучылішча самаходнай артылерыі.

На франтах Вялікай Айчыннай вайны са снежня 1942 года. У складзе Варонежскага фронту. Вызваляў горада Стары Аскол, Ахтырка і іншыя населеныя пункты Белгародскай і Сумскай абласцей. Улетку 1943 году ўдзельнічаў у Курскай бітве.

Удзельнічаў у баях за горада Міргарад і Харол і ў канцы верасня 1943 гады выйшаў на раку Днепр. Тут у раёне горада Канева Чаркаскай вобласці быў захоплены плацдарм на заходнім беразе Дняпра.

Загінуў пры вызваленні горада Чаркасы.

Указам Прэзідыума Вярхоўнага Савета СССР ад 22 лютага 1944 года за «ўзорнае выкананне баявых заданняў камандавання на фронце барацьбы з нямецкімі захопнікамі і праяўленыя пры гэтым мужнасць і гераізм» лейтэнанту Пётру Лявонцьевічу Вярнігару прысвоена званне Героя Савецкага Саюза з уручэннем ордэна Леніна і медаля «Залатая Зорка» (пасмяротна).

## Літаратура 
* Герои Советского Союза: Краткий биографический словарь / Пред. ред. коллегии И. Н. Шкадов — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.

## Спасылкі 
* 

Катэгорыя:Загінулі ў баях Вялікай Айчыннай вайны
Катэгорыя:Удзельнікі бітвы за Дняпро
Катэгорыя:Удзельнікі Курскай бітвы
Катэгорыя:Артылерысты Вялікай Айчыннай вайны
Катэгорыя:Лейтэнанты СССР
Голас камбатанта

**«Голас камбатанта»** — газета ветэранаў беларускага вызваленчага руху. Выдавалася ў 2000 годзе ў Слоніме. Апошні нумар (шосты) выйшаў у 2001 годзе ў Мінску. Змяшчала ўспаміны, вершы былых вязняў сталінскага ГУЛАГу, некралогі, рэцэнзіі, хроніку, рэдкія фотаздымкі.

Рэдактар і выдавец — гісторык і журналіст Сяргей Ёрш.

## Спасылкі 
* Голас камбатанта, архіў

Катэгорыя:Газеты Беларусі на беларускай мове
Катэгорыя:Друкаваныя выданні, якія ўзніклі ў 2000 годзе
Катэгорыя:Друкаваныя выданні, закрытыя ў 2001 годзе
Катэгорыя:Культура Слоніма
Катэгорыя:2000 год у Беларусі
Матрона Іванаўна Кузьменка

**Матрона Іванаўна Кузьме́нка** (, в. Краснаяр, Стэрлітамакскі раён, Башкартастан — ) — беларуская актрыса, педагог. Заслужаны артыст Беларускай ССР (1955).

## Біяграфія 
Скончыла ў 1936 годзе Дзяржаўны інстытут тэатральнага мастацтва ў Маскве. Працавала ў тэатрах Фрунзэ, Ташкента, Валгаграда, Масквы, Вільнюса. У 1950—1976 гадах у Дзяржаўным рускім драматычным тэатры Беларусі. У 1978—1993 гадах выкладала ў Мінскім інстытуце культуры.

Член Беларускага саюза тэатральных дзеячаў з 1947 года.

## Творчасць 
Выконвала драматычныя і характарныя ролі. Работам уласцівы натуральнасць, эмацыянальнасць, дакладнасць моўнай характарыстыкі. Сярод лепшых роляў: Надзея («Выгнанне блудніцы» І. Шамякіна), Марыя Васілеўна («Усяго адно жыццё» А. Маўзона), Даша («Брэсцкая крэпасць» К. Губарэвіча), Надзея, Малання («Варвары», «Дзеці сонца» М. Горкага), Анісся («» Л. Талстога), матухна Кураж («» Б. Брэхта) і інш.

## Сям’я 
У шлюбе з акцёрам Рыгорам Качатковым (1904—1968) мела дачку Наталлю Качаткову (нар. 1948), таксама актрысу.

## Літаратура 
* 

Катэгорыя:Актрысы тэатра Беларусі
Катэгорыя:Нарадзіліся ў Башкартастане
Ігар Анатольевіч Плышэўскі

**Ігар Анатольевіч Плышэўскі** (нар. , Любань, Мінская вобласць, БССР, СССР) — беларускі юрыст, начальнік , член Цэнтральнай камісіі па выбарах і правядзенні рэспубліканскіх рэферэндумаў Рэспублікі Беларусь ад Мінска.

## Біяграфія 
У 2001 годзе скончыў Гродзенскі дзяржаўны ўніверсітэт імя Я. Купалы па спецыяльнасці «Правазнаўства», у 2004 годзе — аспірантуру Беларускага дзяржаўнага ўніверсітэта.

Працаваў галоўным спецыялістам аддзела абагульнення судовай практыкі ўпраўлення забеспячэння нагляду і абагульнення судовай практыкі Вышэйшага Гаспадарчага суда Рэспублікі Беларусь, сакратаром Пленума — памочнікам першага намесніка старшыні Вышэйшага гаспадарчага суда, сакратаром Пленума аддзела прававога забеспячэння дзейнасці судовых інстанцый кіраўніцтва справамі Вышэйшага Гаспадарчага суда. З 2012 года — намеснік начальніка ўпраўлення кадраў і ідэалагічнай работы Міністэрства юстыцыі Рэспублікі Беларусь.

У 2012 годзе прайшоў перападрыхтоўку на базе Інстытута дзяржаўнай службы Акадэміі кіравання пры Прэзідэнце Рэспублікі Беларусь па спецыяльнасці «Дзяржаўнае кіраванне нацыянальнай эканомікай».

З 8 снежня 2014 года працуе начальнікам .

## Санкцыі ЕС, ЗША і іншых краін 
31 жніўня 2020 года Плышэўскі быў уключаны ў спіс асобаў, на якіх накладзена бестэрміновая забарона на ўезд у Латвію, пяцігадовая забарона на ўезд у Эстонію і забарона на ўезд у Літву ў сувязі з тым, што *«сваімі дзеяннямі ён арганізаваў і падтрымаў фальсіфікацыю прэзідэнцкіх выбараў 9 жніўня і наступнае гвалтоўнае задушэнне мірных пратэстаў»*.

2 кастрычніка 2020 года Плышэўскі трапіў у Чорны спіс Еўрасаюза. Пры абгрунтаванні ўвядзення санкцый было адзначана, што Плышэўскі як член ЦВК нясе адказнасць за парушэнне правілаў выбарчага працэсу падчас прэзідэнцкіх выбараў 2020 года: невыкананне асноўных міжнародных стандартаў справядлівасці ды празрыстасці і фальсіфікацыю іх вынікаў. Разам з калегамі па ЦВК Плышэўскі, у прыватнасці, на фальшывых падставах арганізаваў нядопуск некаторых кандыдатаў ад апазіцыі і ўвёў непрапарцыйныя абмежаванні для назіральнікаў на выбарчых участках, а таксама забяспечыў прадузяты склад выбарчых камісій, якія знаходзіліся пад наглядам ЦВК. Акрамя таго, Плышэўскага ў свае санкцыйныя спісы ўключылі Вялікабрытанія, Канада, Швейцарыя.

21 чэрвеня 2021 года Плышэўскі таксама быў унесены ў спіс спецыяльна прызначаных грамадзян і заблакіраваных асоб ЗША.

Катэгорыя:Юрысты Беларусі
Катэгорыя:Члены Цэнтральнай выбарчай камісіі Рэспублікі Беларусь
Катэгорыя:Беларускія асобы ў спісе спецыяльна прызначаных грамадзян і заблакіраваных асоб ЗША
Катэгорыя:Беларускія асобы ў Чорным спісе ЕС
Юлія Аляксандраўна Шпілеўская

**Юлія Аляксандраўна Шпілеўская** (нар. 17 студзеня 1977, Мінск) — беларуская актрыса тэатра і кіно, тэлевядучая. Заслужаны артыст Рэспублікі Беларусь (2020).

## Біяграфія 
Нарадзілася 17 студзеня 1977 года ў Мінску.

Скончыла ў 2000 годзе тэатральны факультэт Беларускай дзяржаўнай акадэміі мастацтваў па спецыяльнасці «Акцёрскае мастацтва музычнага тэатра» (курс заслужанага дзеяча мастацтваў Л. А. Манаковай). Актрыса Нацыянальнага акадэмічнага тэатра імя Янкі Купалы з 2000 года. Тэлевядучая на канале СТБ, вядучая інфармацыйнай праграмы радыё «Мінск».

Пасля масавых фальсіфікацый на прэзідэнцкіх выбарах 2020 года, жорсткага разгону акцый пратэстаў, збіцця і катаванняў затрыманых пратэстоўцаў, калектыў Купалаўскага тэатра 13 жніўня запатрабаваў спыніць гвалт у дачыненні да мірных грамадзян і выступіў за пералік галасоў з удзелам незалежных назіральнікаў. 17 жніўня ўладамі быў звольнены дырэктар тэатра Павел Латушка. 26 жніўня Юлія Шпілеўская разам з большасцю трупы і іншымі супрацоўнікамі тэатра звольнілася ў знак пратэсту.

## Творчасць 
Сярод роляў: Барбара («Чорная панна Нясвіжа» А. Дударава), Кацярына II («» паводле М. Гогаля), Выканаўца песні «Сустрэча ў кавярні», Прачка («Местачковае кабарэ»), Тэлімена («Пан Тадэвуш» А. Міцкевіча), выканаўца песні «Аркестру Леаніда Уцёсава» («Вельтмайстар акардэон» М. Мермана), Данута Абдзіраловіч («Дзве душы» М. Гарэцкага), Ніна («Каханне як мілітарызм» П. Гладзіліна), Тытанія («Сон у купальскую ноч» У. Шэкспіра).

## Узнагароды 
* Медаль Францыска Скарыны (2013),
* Ганаровае званне «Заслужаны артыст Рэспублікі Беларусь» (8 студзеня 2020).

## Спасылкі 
* Юлія Шпілеўская  на сайце Нацыянальнага акадэмічнага тэатра імя Янкі Купалы.
* «Не магу маўчаць. „Уперад нагамі пад воплескі не атрымаецца“»  на сайце «Радыё Свабода» 23 кастрычніка 2020

Катэгорыя:Актрысы тэатра Беларусі
Катэгорыя:Кінаактрысы Беларусі
Катэгорыя:Тэлевядучыя Беларусі